b'\n_START_ARTICLE_\nJacques Plante\n_START_SECTION_\n\xc5\xbdivljenje\n_START_PARAGRAPH_\nPlante je pokojni kanadski hokejski vratar. V svoji karieri, ki je trajala med letoma 1947 in 1975, je z Montreal Canadiensi \xc5\xa1estkrat osvojil Stanleyjev pokal, pripomogel pa je tudi k inovaciji hokeja. Za leto 1965 je napovedal svojo upokojitev, toda leta 1968 se je vrnil k St. Louis Bluesem ob raz\xc5\xa1iritvi lige NHL. Leta 1970 je prestopil k Toronto Maple Leafsom in leta 1973 k Boston Bruinsom. V sezoni 1973/74 je deloval kot trener in \xc5\xa1portni direktor Quebec Nordiquesov v ligi WHA, v sezoni 1974/75 pa je zadnji\xc4\x8d zaigral pri Edmonton Oilersih._NEWLINE_Bil je prvi vratar v ligi NHL, ki je stalno branil z za\xc5\xa1\xc4\x8ditno masko. Razvil in preizkusil je ve\xc4\x8d razli\xc4\x8dnih zasnov maske, tudi predhodnico sodobne standardne \xc4\x8delade z za\xc5\xa1\xc4\x8ditno masko. Prav tako je bil prvi vratar, ki je igral s plo\xc5\xa1\xc4\x8dkom tudi izven vratarjevega prostora, s \xc4\x8dimer je pomagal svojim branilcem. Pogosto je tudi svoje igralce opozarjal na nevarnosti za njimi. Leta 1978 je bil sprejet v Hokejski hram slavnih lige NHL, leta 1981 v Kanadski \xc5\xa1portni hram slavnih, Montreal Canadiensi pa so leta 1995 upokojili njegov dres s \xc5\xa1tevilko 1.'